Talle sterf in massaskietery in kroeg | Maroela Media
Talle sterf in massaskietery in kroeg
Kroeggangers vertroos mekaar ná die skietery waarin 12 mense dood is. Foto: ANA
Minstens 12 mense, onder wie 'n polisiebeampte, is dood in 'n skietvoorval in 'n countrymusiek-kroeg in die Amerikaanse deelstaat Kalifornië.
Die skietery in Thousand Oaks, sowat 65 km wes van Los Angeles, het om 23:20 plaaslike tyd Woensdagaand begin, berig die BBC.
Luidens berigte was daar minstens 200 mense in die Borderline Bar & Grill, wat 'n studenteaand ten tyde van die skietery aangebied het.
Volgens polisiebeamptes is die verdagte, wat nog nie geïdentifiseer is nie, dood in die kroeg aangetref. Die motief vir die aanval is ook nie bekend nie.
Ooggetuies sê die aanvaller, geklee in swart en met 'n bril op, het die dansbaan betree en willekeurig begin skiet op mense wat besig was om te lyndans, blykbaar met 'n semi-outomatiese handgeweer, berig CNN.
Sers. Ron Helus van die Ventura-polisieafdeling het die kroeg eerste binnegegaan en is begroet met geweervuur van die verdagte. Helus is meermale raakgeskiet en is vroeg Donderdagoggend dood in 'n nabygeleë hospitaal, berig die Los Angeles Times.
Helus, wat al 29 jaar by die plaaslike polisieafdeling werk, was van plan om volgende jaar af te tree. Hy word oorleef deur sy seun en vrou, wat hy gebel het voor hy die kroeg binnegegaan het.
Man hof toe sodat hy kan 'jonger wees'
Boek beweer Olof Palme is oor transaksie met SA vermoor
Jammer om tehoor. Julle gaan nog baie sulke gevalle he. Donald Trump is die beste wat met julle gebeur. Julle laat mos enige ras in jul land in. Sien daar is nou 2 moslems verkies in jul democrat party.. srerkte!
seker weer iemand van n ander geloof wat as "innocent refugee" toegelaat is in amerika en na n paar jaar moeg geword het van alles wat volgens sy geloof "sonde" is maar heel aanvaarbaar in amerika. En toe straf hy sommer self die "sondaars", want sy geloof laat toe dat hy dit sommer self kan doen…
Ai die Amerikaners het n groot probleem. Te veel verskillende kulture.
Wapenwetgewing in die VSA is belaglik. Agtergrondsondersoek is pateties en databasisse van mense wat nie wapens mag hê nie, word nie opdateer nie. Verder is daar geen bevoegdheidstoetsing nie. Die grootste hoeveelheid van hierdie massa-moorde word deur versteurde mense gepleeg, meeste van hulle wit, blanke mans in die werkersklas. Dis daardie groet wat ook die sterste steun aan Trump gee – daarom is hy so traag om sinvolle vuurwapenwetgewing in te stel. Die ondersteuners van die National Rifle Association is volgens my medeplig aan al hierdie massa-moorde aangesien hulle teen enige vorm van wetgewing is om verantwoordelike vuurwapeneienaarskap te bevorder.… Lees meer »
Amerikaanse vuurwapenentosiaste sal moet wakker skrik en aandring op sinvolle wetgewing oor vuurwapenbeheer, sonie sal hulle al hulle regte verloor. Terloops, 65km Wes van LA is in die see …